2-3-1

3. การประกอบธุรกิจของบริษัท บริษัทย่อยและบริษัทร่วม

บริษัท แชงกรี-ลา โฮเต็ล จำกัด (มหาชน) ประกอบธุรกิจโรงแรมชั้น 1 เพื่อให้เช่าที่พักอาศัย
จำหน่ายอาหารและเครื่องดื่ม และบริการอื่นๆ อันเกี่ยวกับธุรกิจโรงแรม เช่น ห้องประชุม
ห้องจัดเลี้ยง บริการศูนย์ธุรกิจ และบริการศูนย์สุขภาพ เป็นต้น ประกอบไปด้วยโรงแรม 2 แห่ง คือ

1)  โรงแรมแชงกรี-ลา กรุงเทพฯ

2)  โรงแรมแชงกรี-ลา เชียงใหม่

นอกจากนี้บริษัทฯ ยังได้มีการลงทุนถือหุ้นในโครงการต่างๆ
ทั้งในประเทศและต่างประเทศโดยผ่านบริษัทย่อยของบริษัท ตามรายละเอียดดังนี้

- บริษัทย่อย

1. บริษัท วัฒนธานี จำกัด (“วัฒนธานี”) จดทะเบียนในประเทศไทย
โดยมีบริษัทเป็นผู้ถือหุ้นในอัตราร้อยละ 100.00 มีทุนจดทะเบียนและทุนที่ชำระแล้ว 1,303 ล้านบาท
วัฒนธานีไม่ได้ประกอบธุรกิจอื่นใดนอกจากลงทุนถือหุ้นในบริษัท Apizaco จำกัด บริษัท Hasfield
Holdings จำกัด และ บริษัท ไทยรุ่งเรือง-เคอรี่ ดีเวลลอปเม้นท์ จำกัด

2. บริษัท Apizaco จำกัด (“Apizaco”) เป็นบริษัทที่จดทะเบียนในประเทศฮ่องกง
(ถือหุ้นโดยวัฒนธานี ในอัตราร้อยละ 100) ทุนจดทะเบียนและทุนที่ชำระแล้วเท่ากับ 280
ล้านเหรียญฮ่องกง และ 206.458 ล้านเหรียญฮ่องกง ตามลำดับ ซึ่ง Apizaco
ไม่ได้ประกอบธุรกิจอื่นใด นอกจากลงทุนในบริษัทอื่นๆ ดังนี้

2.1 ถือหุ้นในบริษัท แชงกรี-ลา เอเชีย จำกัด (“SA”) จำนวน 10,867,055 หุ้น
หรือคิดเป็นร้อยละ 0.38 ของจำนวนหุ้นที่ออกจำหน่ายแล้ว

2.2 ถือหุ้นในบริษัท Zukerman จำกัด (“Zukerman”) ในอัตราร้อยละ 100 Zukerman
เป็นบริษัทจดทะเบียนในประเทศบริติช เวอร์จิ้น ไอส์แลนด์ (British Virgin Islands)
มีทุนจดทะเบียนจำนวน 50,000 เหรียญสหรัฐ ทุนที่ออกจำหน่ายและเรียกชำระแล้วเท่ากับ 1
เหรียญสหรัฐ Zukerman ไม่ได้ประกอบธุรกิจอื่นใดนอกจากลงทุนถือหุ้นในบริษัท 3 บริษัท
ในประเทศเมียนมาร์ คือ

  2.2.1 ถือหุ้นในบริษัท Traders Yangon จำกัด ในอัตราร้อยละ 23.53
  ซึ่งประกอบกิจการโรงแรม Traders ซึ่งเป็นโรงแรมสากลระดับ 4 ดาว
  ในเมืองย่างกุ้งประเทศเมียนมาร์ เพื่อให้เช่าที่พักอาศัย จำหน่ายอาหารและเครื่องดื่ม
  และบริการอื่นๆอันเกี่ยวกับธุรกิจโรงแรม ซึ่งได้เปิดดำเนินการแล้วเมื่อเดือนพฤศจิกายน 2539

2.  ถือหุ้นในบริษัท Shangri-La Yangon จำกัด ในอัตราร้อยละ 22.22
    ซึ่งเป็นบริษัทที่ทำโครงการก่อสร้างโรงแรมแชงกรี-ลา, ย่างกุ้ง และอพาร์ตเม้นท์ให้เช่า
    โครงการของบริษัทได้ถูกเลื่อนออกไปอย่างไม่มีกำหนด
    เนื่องจากสถานการณ์การเมืองในประเทศเมียนมาร์

2-3-2

  2.2.3 ถือหุ้นในบริษัท Traders Square จำกัด ในอัตราร้อยละ 23.56
  ซึ่งเป็นบริษัทที่ทำโครงการก่อสร้างอาคารพาณิชย์สมบูรณ์แบบ
  โครงการของบริษัทได้ถูกเลื่อนออกไปอย่างไม่มีกำหนด
  เนื่องจากสถานการณ์การเมืองในประเทศเมียนมาร์

3. บริษัท Hasfield Holdings จำกัด (“Hasfield”)
เป็นบริษัทจดทะเบียนในประเทศสิงคโปร์ (ถือหุ้นโดยวัฒนธานีในอัตราร้อยละ 100)
ทุนจดทะเบียนและทุนที่เรียกชำระแล้ว 35 ล้านเหรียญสิงคโปร์ และ 34.218 ล้านเหรียญสิงคโปร์
ตามลำดับ ซึ่ง Hasfield ไม่ได้ประกอบธุรกิจอื่นใดนอกจากลงทุนถือหุ้นในบริษัท Cuscaden
Properties จำกัด ในอัตราร้อยละ 14.60 มูลค่าเงินลงทุนคิดเป็นเงินประมาณ 580 ล้านบาท
ซึ่งบริษัท Cuscaden Properties จำกัด ประกอบกิจการโรงแรม Traders Singapore
และศูนย์การค้า Tanglin Shopping Mall

4. บริษัท ไทยรุ่งเรือง-เคอรี่ ดีเวลลอปเม้นท์ จำกัด (ถือหุ้นโดยวัฒนธานี ในอัตราร้อยละ
57.33) มีทุนจดทะเบียนและทุนที่ชำระแล้วจำนวน 231 ล้านบาท บริษัท ไทยรุ่งเรือง-เคอรี่
ดีเวลลอปเม้นท์ จำกัด ไม่ได้ประกอบกิจการอื่นใด นอกจากลงทุนถือหุ้นในบริษัทอื่นคือ ถือหุ้นในบริษัท
ทางยกระดับ ดอนเมือง จำกัด (มหาชน) ในอัตราร้อยละ 2.41 มูลค่าเงินลงทุนประมาณ 213
ล้านบาท

(1) ลักษณะของผลิตภัณฑ์หรือบริการ

- บริษัท แชงกรี-ลา โฮเต็ล จำกัด (มหาชน) และบริษัท Traders Yangon จำกัด

ทั้งสองบริษัทดังกล่าวข้างต้นเป็นบริษัทที่ประกอบธุรกิจโรงแรมและการให้บริการของโรงแรม
โดยแบ่งการบริการของโรงแรมออกเป็น 3 ส่วนใหญ่ๆ คือ

1.  การให้บริการด้านห้องพัก

2.  การให้บริการด้านอาหารและเครื่องดื่ม

3.  การให้บริการด้านอื่นๆ เช่น ซักรีด สื่อสารโทรคมนาคม ศูนย์ธุรกิจ ศูนย์สุขภาพ จัดเลี้ยง
    และประชุมสัมมนา

ลูกค้าของบริษัทส่วนใหญ่จะเป็นนักท่องเที่ยวชาวต่างชาติที่เดินทางเข้ามาท่องเที่ยวในประเทศและนักธุรกิจทั้งในประเทศและต่างประเทศ

- บริษัท Apizaco จำกัด บริษัท Hasfield Holdings จำกัด บริษัท Zukerman จำกัด
และบริษัท วัฒนธานี จำกัด

  ไม่มีผลิตภัณฑ์และบริการ เนื่องจากเป็นบริษัทที่ลงทุนถือหุ้นในบริษัทอื่น

  - บริษัท Shangri-La Yangon จำกัด และบริษัท Traders Square จำกัด

  ไม่มี ผลิตภัณฑ์และบริการ เนื่องจากยังไม่ได้ประกอบกิจการ

2-3-3

  - วัฏจักรของการประกอบธุรกิจ

  วัฏจักรของการประกอบธุรกิจขึ้นอยู่กับฤดูกาลท่องเที่ยวโดยแบ่งเป็น 2 ระยะคือ

  - ช่วงฤดูกาลท่องเที่ยว (High Season)
  อยู่ระหว่างประมาณเดือนตุลาคมถึงเดือนมีนาคมซึ่งจะมีอัตราการเข้าพักเฉลี่ยประมาณร้อยละ 71

  - ช่วงนอกฤดูกาลท่องเที่ยว (Low Season)
  อยู่ระหว่างประมาณเดือนเมษายนถึงเดือนกันยายนซึ่งจะมีอัตราการเข้าพักเฉลี่ยประมาณร้อยละ
  59

  - กำลังการผลิต และปริมาณการผลิต

โรงแรมแชงกรี-ลา กรุงเทพฯ

โรงแรมแชงกรี-ลา กรุงเทพฯ
เป็นโรงแรมระดับห้าดาวที่ตั้งอยู่ริมฝั่งแม่น้ำเจ้าพระยาและอยู่ใจกลางกรุงเทพมหานคร
มีจำนวนห้องพักทั้งหมด 799 ห้อง (รวมห้องชุดจำนวน 36 ห้องแล้ว)
และเซอร์วิสอพาร์ทเม้นท์จำนวน 24 ห้อง มีห้องอาหารและบาร์ให้บริการอาหารไทย จีน ญี่ปุ่น
อิตาเลียน และนานาชาติรวม 12 แห่ง มีห้องจัดประชุม สัมมนาและจัดเลี้ยง จำนวน 18 ห้อง
รวมถึงห้องแกรนด์บอลรูมที่มีพื้นที่หน้าห้องอันกว้างขวาง สามารถจุคนได้ถึง 2,000 คน
เพียบพร้อมด้วยโสตทัศนูปกรณ์อันทันสมัย เหมาะสำหรับการจัดประชุม สัมมนาและการจัดเลี้ยง
และยังมีศูนย์บริการธุรกิจที่พรั่งพร้อมด้วยสิ่งอำนวยความสะดวกอันทันสมัย
มีศูนย์สุขภาพซึ่งครบครันด้วยอุปกรณ์กีฬานานาชนิด สระว่ายน้ำกลางแจ้ง เซาว์น่า จากุซซี่
รวมถึงบริการนวดเพื่อสุขภาพด้วย นอกจากนี้ยังมีสปาที่เปิดให้บริการตั้งแต่ปี 2547
ซึ่งเป็นสปาระดับแนวหน้าแห่งหนึ่งของประเทศไทย และได้รับการตอบรับอย่างดีจากลูกค้า

  อัตราการเข้าพักเฉลี่ยและอัตราค่าห้องพักเฉลี่ย ในระยะ 3 ปีที่ผ่านมา มีดังนี้ คือ

  ----------------------- ---------------- --------------- ---------------
  ปี                       2550             2549            2548

  อัตราการเข้าพักเฉลี่ย (%)    74.10            76.30           78.60

  อัตราค่าห้องพักเฉลี่ย (บาท)   5,316            4,984           4,703
  ----------------------- ---------------- --------------- ---------------

โรงแรมแชงกรี-ลา เชียงใหม่

โรงแรมแชงกรี-ลา เชียงใหม่ เป็นโรงแรมระดับห้าดาวที่ตั้งอยู่ใจกลางเมืองเชียงใหม่
มีจำนวนห้องพักทั้งหมด 281 ห้อง (รวมห้องชุดจำนวน 61 ห้องแล้ว) มีห้องอาหารและบาร์รวม 5
แห่ง ห้องจัดประชุมสัมมนาและจัดเลี้ยง จำนวน 8 ห้อง ห้องแกรนด์บอลรูมที่มีพื้นที่กว้างขวาง
สามารถจุคนได้ถึง 1,600 คน เพียบพร้อมด้วยโสตทัศนูปกรณ์อันทันสมัย เหมาะสำหรับการจัดประชุม
สัมมนาและการจัดเลี้ยง และยังมีหอประชุมขนาดใหญ่อีก 1 ห้อง
พร้อมด้วยโสตทัศนูปกรณ์และสิ่งอำนวยความสะดวกอันทันสมัย มีศูนย์สุขภาพ สระว่ายน้ำกลางแจ้ง
จากุชชี่ และยังมีสปาซึ่งมีพื้นที่กว้างขวาง
ตั้งอยู่ด้านในห่างไกลจากฝั่งถนนปราศจากเสียงรบกวนจากการจราจรและล้อมรอบไปด้วยต้นไม้และธรรมชาติที่จะทำให้ผู้มาใช้บริการได้รับความผ่อนคลายและความเป็นส่วนตัว

2-3-4

(2) การตลาดและภาวะการแข่งขัน

โรงแรมแชงกรี-ลา กรุงเทพฯ

ภาวะอุตสาหกรรมการท่องเที่ยวไทยในปี 2550 เริ่มต้นอย่างไม่ค่อยสดใสนัก
เนื่องจากได้รับผลกระทบจากเหตุการณ์ลอบวางระเบิดในกรุงเทพมหานครในวันสิ้นปี
ผลที่ตามมาทำให้จำนวนนักท่องเที่ยวจากประเทศญี่ปุ่น สหรัฐอเมริกา และสิงคโปร์
รวมทั้งลูกค้ากลุ่มที่เป็นองค์กรและการจัดประชุมสัมมนาทั่วไปลดลงในทันที

ในไตรมาสแรกของปี 2550
นักท่องเที่ยวจากประเทศญี่ปุ่นที่เข้ามาในประเทศไทยซึ่งถือเป็นตลาดใหญ่ที่สุดอันดับสอง
มีจำนวนลดลงอย่างเห็นได้ชัดที่สุดคือลดลงถึงร้อยละ 8.4
ส่วนลูกค้าจากประเทศจีนและสิงคโปร์ลดลงร้อยละ 24 และ ร้อยละ 16 ตามลำดับ

ผู้ประกอบธุรกิจนำเที่ยวรายงานว่าในขณะที่ความต้องการเข้ามาท่องเที่ยวของนักท่องเที่ยวจากทวีปเอเชียและสหรัฐอเมริกาลดลงเนื่องจากสถานการณ์ทางการเมืองที่ไม่แน่นอน
แต่จำนวนนักท่องเที่ยวจากทวีปยุโรปกลับเพิ่มขึ้นมาชดเชยกัน ในปีที่ผ่านๆ มาร้อยละ 50
ของห้องพักที่ถูกจองโดยนักท่องเที่ยวจากทวีปยุโรปได้รับการปฏิเสธเนื่องจากมีจำนวนห้องพักไม่พอรองรับ
แต่เมื่อจำนวนลูกค้ากลุ่มนักธุรกิจและกลุ่มที่จัดประชุมสัมมนา (“MICE”) ในปี 2550 มีจำนวนลดลง
โรงแรมและสายการบินต่างๆจึงมีห้องพักและที่นั่งมากพอที่จะรองรับลูกค้ากลุ่มนี้ได้มากขึ้น

ในขณะเดียวกันตลาด MICE ก็ได้รับผลกระทบจากการเผยแพร่ข่าวที่เป็นด้านลบต่อประเทศไทย เช่น
การรักษาความปลอดภัยที่ไม่ดีพอ ความไม่แน่นอนทางการเมือง
การประกาศเตือนให้ผู้ที่ไม่มีความจำเป็นต้องเข้ามาในประเทศไทย

จากตัวเลขล่าสุดที่เปิดเผยโดยการท่องเที่ยวแห่งประเทศไทย
จำนวนผู้เดินทางเข้ามาในประเทศไทยตั้งแต่เดือนมกราคมถึงตุลาคม 2550 มีทั้งหมด 11.5 ล้านคน
ซึ่งเพิ่มขึ้นเพียงร้อยละ 3.9 ในขณะที่ปี 2549 เพิ่มขึ้นร้อยละ 16

อัตราการเปลี่ยนแปลงของจำนวนนักเดินทางที่เข้ามาในประเทศไทยมากที่สุดจากแปดประเทศทั่วโลกตั้งแต่เดือนมกราคมถึงตุลาคม
2550 เป็นดังนี้

  อัตราการเพิ่มขึ้น (+) หรือลดลง (-) เป็นร้อยละ เมื่อเทียบกับปี 2549

1.  มาเลเซีย - 7.9

2.  ญี่ปุ่น - 3.4

3.  เกาหลี - 1.0

4.  จีน - 8.3

5.  อังกฤษ + 1.3

6.  สหรัฐอเมริกา - 1.8

7.  ออสเตรเลีย + 3.9

8.  สิงคโปร์ - 11.5

2-3-5

ความไม่สงบทางภาคใต้ได้ส่งผลกระทบต่อจำนวนนักท่องเที่ยวจากมาเลเซียที่เข้ามาในประเทศไทยทางชายแดนโดยมีจำนวนลดลง
100,000 คน จำนวนนักท่องเที่ยวที่เข้ามาในประเทศไทยมากที่สุดสามอันดับแรกนั้นจะเห็นได้ว่า
นักท่องเที่ยวจากประเทศเกาหลีมีจำนวนมากขึ้นโดยเข้ามาแทนประเทศจีนซึ่งเคยอยู่ในอันดับที่สาม
โดยจีนมีอัตราลดลงร้อยละ 8.3
จำนวนนักท่องเที่ยวจากประเทศอังกฤษยังคงครองอันดับการเป็นนักท่องเที่ยวจากประเทศทางยุโรปที่เข้ามาในประเทศไทยมากที่สุด
โดยมีนักท่องเที่ยวในปี 2550 จำนวน 683,816 คน เพิ่มขึ้นร้อยละ 1.3 (ในปี 2549
เพิ่มขึ้นร้อยละ 7.96)

จำนวนนักท่องเที่ยวจากประเทศสิงคโปร์ที่เข้ามาในประเทศไทยลดลงจากอันดับหกลงมาเป็นอันดับแปด
คิดเป็นร้อยละ 11.5 (ปีที่แล้วลดลงร้อยละ 4.36)
แต่จำนวนนักท่องเที่ยวจากประเทศออสเตรเลียกลับเพิ่มขึ้นจนขึ้นมาอยู่อันดับก่อนหน้าสิงคโปร์โดยเพิ่มขึ้นร้อยละ
3.9
อันเป็นผลจากการที่สายการบินเจ็ตแอร์เปิดให้บริการเที่ยวบินตรงสู่ภูเก็ตซึ่งลดระยะเวลาการเดินทางและค่าเดินทางได้มากถึงร้อยละ
40

จำนวนนักท่องเที่ยวจากประเทศอินเดียที่เข้ามาในประเทศไทยยังคงเพิ่มขึ้นอย่างต่อเนื่อง คือ
เพิ่มขึ้นเป็น 443,528 คน หรือเพิ่มขึ้นร้อยละ 16
ซึ่งขึ้นมาใกล้เคียงกับอันดับของจำนวนนักท่องเที่ยวจากสิงคโปร์แล้ว นอกจากนี้ยังพบว่า
จำนวนนักท่องเที่ยวจากประเทศทางยุโรปก็มีเพิ่มมากขึ้น เช่น จากประเทศฝรั่งเศส เพิ่มขึ้นร้อยละ
17 เป็น 301,287 คน จากประเทศเยอรมันเพิ่มขึ้นร้อยละ 5 เป็น 426,362 คน
และจากประเทศรัสเซียเพิ่มขึ้นร้อยละ 53 เป็น 187,465 คน

นักท่องเที่ยวจากยุโรปที่ชอบเดินทางไกลเป็นเวลาหลายวันนิยมมาเที่ยวประเทศไทยมากขึ้น
เนื่องจากมีค่าใช้จ่ายไม่สูงเพราะค่าเงินยุโรปที่แข็งค่ากว่า อีกทั้งประเทศลาว
กัมพูชาและเวียดนามก็กำลังได้รับความนิยมจากนักท่องเที่ยวกลุ่มนี้เพิ่มขึ้นเช่นกัน

การเพิ่มขึ้นของสายการบินต้นทุนต่ำส่งผลให้จำนวนนักท่องเที่ยวที่เที่ยวในประเทศมีมากขึ้น
แต่ราคาก็เป็นปัจจัยสำคัญต่อการตัดสินใจของนักท่องเที่ยว
สายการบินในประเทศจึงพยายามที่จะแก้ปัญหายอดการจองภายในประเทศที่ลดลง
โดยการลดราคาค่าตั๋วเครื่องบินขนานใหญ่เพื่อหวังที่จะเพิ่มจำนวนลูกค้าในประเทศที่ซบเซามาหลายเดือน
ทำให้เกิดการแข่งขันอย่างดุเดือดกับสายการบินต้นทุนต่ำที่ให้บริการในเส้นทางเดียวกัน
นอกจากนี้สนามบินดอนเมืองได้เปิดให้บริการอีกครั้ง
เพื่อให้บริการสายการบินภายในประเทศบางเที่ยวบิน
ซึ่งรวมถึงการให้บริการแก่สายการบินโอเรียนท์ไทย/วันทูโก นกแอร์ พีบีแอร์และการบินไทย

ภาวะเศรษฐกิจและสถานการณ์การเมือง

การเลือกตั้งสมาชิกสภาผู้แทนราษฎรในเดือนธันวาคม 2550 ที่ผ่านมา
และการเลือกตั้งสมาชิกวุฒิสภาที่กำลังจะมีขึ้นในเดือนมีนาคม 2551
ทำให้นักเศรษฐศาสตร์คาดว่าสถานการณ์ทั่วไปจะยังไม่เข้าสู่ภาวะปกติจนกว่าจะถึงปลายปี 2551
และรัฐบาลใหม่ที่ได้รับเลือกตั้งจะมีเสถียรภาพ

อัตราการเติบโตของผลิตภัณฑ์มวลรวมภายในประเทศ (“GDP”) ของปี 2550
ยังคงเป็นไปอย่างช้าๆ เนื่องจากความไม่แน่นอนทางการเมือง ปัญหาการรักษาความปลอดภัย
และราคาน้ำมันที่สูงขึ้น ทำให้การบริโภคชะลอตัวและนักลงทุนไม่มีความเชื่อมั่น

2-3-6

การส่งออกสินค้าและการบริการเติบโตเพิ่มขึ้นเพียงร้อยละ 6.5 (ปี 2549 เพิ่มขึ้นร้อยละ 8.5)
เนื่องจากค่าเงินบาทที่แข็งขึ้นอย่างต่อเนื่องทำให้รายได้จากการส่งออกที่เป็นเงินบาทลดลงอย่างมาก

ธนาคารโลกได้คาดการณ์อัตราการเจริญเติบโตของเศรษฐกิจไทยในปี 2550 ลดลงจากร้อยละ 5.5
เหลือร้อยละ 4.5 ณ สิ้นสุดเดือนเมษายน และจะลดลงเหลือเพียงร้อยละ 4.3 ในปลายปี 2550
(ที่มา : รายงานตามติดเศรษฐกิจของธนาคารโลก)

ในปี 2550 ค่าเงินดอลลาร์สหรัฐเมื่อเทียบกับเงินบาทยังคงอ่อนลงอย่างต่อเนื่อง จาก 36
บาทเมื่อต้นปีเหลือ 33.71 บาทในปลายปี ค่าเงินที่อ่อนลงร้อยละ 10 ในปี 2549
และอ่อนลงอีกร้อยละ 7 ในปี 2550
ส่งผลกระทบต่อการเติบโตของอุตสาหกรรมการท่องเที่ยวและการส่งออกเป็นอย่างมาก
ทำให้ความสามารถในการแข่งขันของประเทศไทยกับประเทศจีน ไต้หวัน
และประเทศเพื่อนบ้านที่กำลังขยายตัว เช่น เวียดนามและกัมพูชา ลดน้อยลงยิ่งขึ้น

ปี 2550 โรงแรมแชงกรี-ลา กรุงเทพฯ มีอัตราการเข้าพักลดลงจากปี 2549 ร้อยละ 2.2
ในขณะที่ค่าเงินดอลลาร์สหรัฐอ่อนตัวลง แต่อัตราค่าห้องพักเฉลี่ยกลับเพิ่มขึ้นร้อยละ 6.6
และรายได้ค่าห้องพักก็เพิ่มขึ้นร้อยละ 2
ซึ่งเป็นผลมาจากการเปิดให้บริการห้องพักที่อาคารกรุงเทพวิง
ซึ่งเป็นห้องพักที่เพิ่มความหรูหราและสะดวกสบายมากขึ้น
จึงมีส่วนช่วยเพิ่มโอกาสในการเพิ่มผลกำไรให้มากขึ้น
และการใช้กลยุทธ์ด้านราคาในช่วงภาวะซบเซาก็มีส่วนช่วยเพิ่มรายได้เช่นกัน

โรงแรมแชงกรี-ลา เชียงใหม่

อุตสาหกรรมการท่องเที่ยวในจังหวัดเชียงใหม่ได้ส่อแววถึงความมีศักยภาพในการเติบโตมาอย่างต่อเนื่องจนกระทั่งเกิดการเปลี่ยนแปลงคณะรัฐบาลเมื่อเดือนกันยายน
2549 ประกอบกับภาวะอากาศเป็นพิษที่เกิดจากการตัดไม้ทำลายป่าในไตรมาสแรกของปี 2550
ทำให้การเติบโตของอุตสาหกรรมการท่องเที่ยวต้องหยุดชะงักลง

ในขณะนั้นโรงแรมระดับห้าดาวและโรงแรมที่มีชื่อเสียงทั่วโลกหลายแห่งได้เล็งเห็นว่าเชียงใหม่น่าจะเป็นจุดหมายปลายทางอีกแห่งหนึ่งของนักท่องเที่ยว
และมีแผนในการสร้างโรงแรมขึ้นในจังหวัดเชียงใหม่

เมื่อเร็วๆนี้
สายการบินฮ่องกงเอ็กซ์เพรสซึ่งให้บริการระหว่างประเทศฮ่องกงกับเชียงใหม่สัปดาห์ละสองเที่ยวบินด้วยเครื่องบินโบอิ้ง
737 ได้งดเที่ยวบินดังกล่าวลง
ในขณะที่สายการบินไทเกอร์แอร์เวย์ซึ่งเป็นสายการบินต้นทุนต่ำของสิงคโปร์ที่ให้บริการระหว่างประเทศสิงคโปร์กับเชียงใหม่ด้วยเครื่องบินโบอิ้ง
737 ก็ลดจำนวนเที่ยวบินลงเช่นกัน
คือลดจากที่เคยให้บริการสัปดาห์ละหกเที่ยวบินเหลือแค่สัปดาห์ละสองเที่ยวบิน

ท่ามกลางอุปสรรคต่างๆเหล่านี้
ผู้ที่มีบทบาทสำคัญต่ออุตสาหกรรมการท่องเที่ยวของเชียงใหม่ทั้งภาครัฐและเอกชนได้ใช้ความพยายามอย่างต่อเนื่องพัฒนาและส่งเสริมให้เชียงใหม่เป็นเมืองจุดหมายปลายทางของการท่องเที่ยว

ผู้ประกอบธุรกิจท่องเที่ยวในเชียงใหม่ใช้นโยบายดึงดูดนักท่องเที่ยวกลุ่มที่มีความพิเศษจากนักท่องเที่ยวทั่วไป
เช่น กลุ่มแพทย์ กลุ่มที่สนใจศิลปวัฒนธรรม กลุ่มท่องเที่ยวกึ่งผจญภัย
กลุ่มที่มีความต้องการประสบการณ์แปลกใหม่และเรียนรู้สิ่งใหม่ๆ ที่จะได้จากการท่องเที่ยว เช่น
วิถีชีวิตชาวบ้าน เป็นจุดขาย

2-3-7

ในขณะที่ผู้ประกอบการโรงแรมต่างมุ่งให้ความสำคัญกับลูกค้ากลุ่มที่จัดประชุมสัมมนา (“MICE”)
โดยการประชาสัมพันธ์ให้ทราบถึงรูปแบบการให้บริการที่ครบวงจรและสิ่งอำนวยความสะดวกต่างๆในระดับห้าดาว

เชียงใหม่กำลังก่อสร้างศูนย์ประชุมแห่งใหม่ (ห่างจากตัวเมืองไปทางเหนือ 10 กิโลเมตร)
ซึ่งจะแล้วเสร็จในไตรมาสที่สามของปี 2552 ศูนย์ประชุมแห่งนี้ประกอบด้วยหอประชุมขนาด 3,000
ที่นั่ง ห้องประชุมขนาด 150 ที่นั่งหนึ่งห้อง และห้องประชุมขนาด 300 ที่นั่งสองห้อง
บริเวณจัดนิทรรศการซึ่งมีเนื้อที่ครอบคลุม 8,000 ตารางเมตร สามารถตั้งบูธได้ถึง 450 บูธ
บริเวณจำหน่ายอาหารและเครื่องดื่มเนื้อที่ 2,500 ตารางเมตรรองรับลูกค้าได้ 1,400 คน
หอประชุมสามารถเชื่อมต่อกับบริเวณจัดนิทรรศการทำให้มีพื้นที่ที่จะรองรับผู้เข้าร่วมงานได้ถึง
12,000 คน งบประมาณการก่อสร้างคาดว่าจะอยู่ที่ 1.8 พันล้านบาท

ภาวะเศรษฐกิจและสถานการณ์การเมือง

นายกรัฐมนตรีที่มาจากการเลือกตั้งในเดือนธันวาคม 2550
ได้ให้ความสำคัญกับการพัฒนาให้เชียงใหม่เป็นเมืองเศรษฐกิจเป็นอันดับแรก อย่างไรก็ตาม
นักเศรษฐศาสตร์ยังอยู่ในระหว่าง “รอดู” เพื่อให้เวลาแก่รัฐบาลใหม่ในการจัดการ

ชาวเชียงใหม่ส่วนใหญ่ร้อยละ 80
ยังคงประกอบอาชีพด้านเกษตรกรรมและอาชีพที่ต่อเนื่องกับเกษตรกรรม
ส่วนอาชีพด้านการท่องเที่ยวและงานที่เกี่ยวข้องเป็นงานอันดับสองที่กำลังมีคนสนใจมากขึ้น
อาชีพค้าขายและอุตสาหกรรมท้องถิ่นโดยมากเป็นงานด้านหัตถกรรม
ส่วนสินค้าเกษตรแปรรูปยังคงเป็นรายได้หลักของเมืองเชียงใหม่

กลยุทธ์ทางการตลาด

โรงแรมแชงกรี-ลา กรุงเทพฯ

การเพิ่มการใช้อินเตอร์เน็ตเป็นช่องทางในการจองห้องพักทำให้นักท่องเที่ยวหันมาใช้อินเตอร์เน็ตในการจองห้องพักโดยตรงมากขึ้น
ในปี 2550 ลูกค้าของโรงแรมใช้อินเตอร์เน็ตในการจองห้องพักเพิ่มขึ้นจากปี 2549 ร้อยละ 86
นอกจากนี้การนำกลยุทธ์ที่เน้นการใช้ Search Engine
มาใช้ให้เกิดประโยชน์สูงสุดก็ช่วยเพิ่มความสะดวกในการจองห้องพักให้แก่ลูกค้ามากขึ้น
การโฆษณาผ่าน Global Distribution System (“GDS”
ซึ่งเป็นระบบที่สามารถใช้จองห้องพักโดยผ่านTravel Agent ที่มีลูกค้าอยู่ทั่วโลก)
และโปรโมชั่นต่างๆ จะถูกนำมาใช้เพื่อเพิ่มกำไรให้ธุรกิจ

ในปี 2550 ลูกค้าของโรงแรมกลุ่มที่เป็นองค์กรเพิ่มขึ้นร้อยละ 6.7
และอัตราค่าห้องพักถัวเฉลี่ยของลูกค้ากลุ่มนี้ก็เพิ่มขึ้นร้อยละ 2 และในปี 2551
โรงแรมจะเน้นไปที่การเพิ่มอัตราค่าห้องพักถัวเฉลี่ย โดยในสัญญาที่ทำกับลูกค้าในปี 2551
มีอัตราค่าห้องพักถัวเฉลี่ยถ่วงน้ำหนักเพิ่มขึ้นร้อยละ 8

2-3-8

ลูกค้ากลุ่ม Wholesale มีอัตราเพิ่มขึ้นเฉลี่ยร้อยละ 6.7 แม้ว่าค่าเงินดอลลาร์สหรัฐจะอ่อนค่าลง
อัตราค่าห้องพักสำหรับปี 2551/2552 ของลูกค้ากลุ่มนี้ที่มาจากอเมริกาเหนือ
อังกฤษและยุโรปจะเพิ่มขึ้น 10-15 ดอลลาร์สหรัฐตั้งแต่เดือนเมษายน 2551
โดยเพิ่มขึ้นเฉลี่ยร้อยละ 5-7 เมื่อเทียบกับงวดเดียวกันของปีก่อน

การนำเสนอรูปแบบการจัดงาน (Event) ในรูปแบบที่แตกต่างไม่เหมือนใคร
ทำให้สามารถสนองความต้องการของลูกค้ากลุ่ม MICE และช่วยเพิ่มรายได้ในหมวดนี้มาก
ในขณะเดียวกันโรงแรมได้เพิ่มเป้าหมายไปยังกลุ่มลูกค้าระดับสูงอย่างต่อเนื่อง
ลักษณะการขยายตัวของลูกค้าระดับบนจากเดิมที่มาจากสหรัฐและยุโรป
มาเป็นลูกค้าระดับบนจากรัสเซียและจีนซึ่งยินดีจ่ายเงินซื้อสินค้าและการท่องเที่ยวแบบหรูหรามากขึ้น

โรงแรมแชงกรี-ลา เชียงใหม่

-   ระบบอัตโนมัติและเทคโนโลยีสารสนเทศจะมีบทบาทอย่างสำคัญต่อกำหนดการเดินทางและการท่องเที่ยวในอนาคต
    โรงแรมจึงมุ่งเน้นการเพิ่มช่องทางในการจองห้องพักแบบออนไลน์เพื่อเพิ่มความสะดวกแก่ลูกค้า

-   ตลาด MICE ในเมืองเชียงใหม่คาดว่าจะมีแนวโน้มที่เติบโตมากขึ้น
    โดยโรงแรมจะเข้าเป็นสมาชิกกับทุกๆ เว็บไซต์ชั้นนำที่เกี่ยวข้องกับการจัด MICE

-   การนำฐานข้อมูลลูกค้าของโรงแรมในกลุ่มมาใช้กับกลุ่มลูกค้าที่เป็นเป้าหมาย
    ช่วยสร้างประโยชน์สูงสุดในการทำการตลาดโดยตรงและอีมาร์เก็ตติ้ง

-   ส่งเสริมและแนะนำให้รู้จักทั้งโรงแรมแชงกรี-ลา กรุงเทพฯและโรงแรมแชงกรี-ลา เชียงใหม่
    ไปพร้อมๆกันโดยผ่านโปรแกรมและแผ่นพับที่เสนอขายให้แก่ผู้จัดนำเที่ยวกลุ่ม Wholesale
    และให้รางวัลแบบ “Combo Stay” เช่น การยกระดับห้อง เป็นต้น

-   เป็นพันธมิตรทางการตลาดกับสายการบินและผู้จัดนำเที่ยวจากต่างประเทศ
    โดยเสนอโปรโมชั่นพิเศษเป็นสิ่งแลกเปลี่ยนในการแนะนำลูกค้าและโฆษณาในตลาดต่างประเทศให้กับโรงแรม

-   ทำการตลาดให้โรงแรมเป็นสถานที่จัดงานแต่งงานที่ดีที่สุดในเชียงใหม่โดยเข้าร่วมในงานแสดงสินค้าที่เกี่ยวกับการจัดงานวิวาห์ที่จะมีขึ้นในเดือนพฤษภาคม
    2551 เนื่องจากโรงแรมมีความพร้อมและสิ่งอำนวยความสะดวกต่างๆ ในการให้บริการ

- ลักษณะของลูกค้า

  - ลักษณะของลูกค้าและความสัมพันธ์

ลูกค้าของบริษัทส่วนใหญ่จะเป็นนักท่องเที่ยวชาวต่างประเทศที่เดินทางมาท่องเที่ยวในประเทศและนักธุรกิจทั้งในประเทศและต่างประเทศ
มีทั้งที่มาเป็นส่วนตัว เป็นกลุ่มคณะ และผ่านมาทางบริษัททัวร์

- ลูกค้าเป้าหมาย

ลูกค้ากลุ่มเป้าหมายยังคงเป็นลูกค้าด้านการจัดประชุมสัมนาและลูกค้าที่เป็นนักธุรกิจจากอังกฤษ ญี่ปุ่น
ยุโรป อเมริกาเหนือ ออสเตรเลีย และเอเชีย

2-3-9

- การจำหน่ายและช่องทางการจำหน่าย

  - ช่องทางการจำหน่ายแบ่งออกเป็น

1.  การจำหน่ายในต่างประเทศ บริษัทได้ทำสัญญาการตลาดและการส่งเสริมการขายกับบริษัท
    แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง)
    ซึ่งมีสำนักงานขายอยู่ทั่วโลกเช่น สหรัฐอเมริกา แคนาดา ยุโรป และเอชีย
    ด้วยเครือข่ายของสำนักงานขายและการตลาดทั่วโลกของบริษัท แชงกรี-ลา อินเตอร์เนชั่นแนล
    โฮเต็ล เมเนจเมนท์ จำกัด (ฮ่องกง)
    บริษัทฯจะได้รับการระบุเป็นส่วนหนึ่งของกลุ่มโรงแรมแชงกรี-ลาโดยจะได้รับความช่วยเหลือและผลประโยชน์จากกิจกรรมต่างๆ
    ซึ่งรวมถึง เรื่องการส่งเสริมการขาย ข่าวสารความคืบหน้า
    ตลอดจนการเผยแพร่ข่าวสารต่างๆ
    นอกจากนี้ยังมีศูนย์รับจองห้องพักของโรงแรมแชงกรี-ลาทั่วโลกซึ่งตั้งอยู่ในฮ่องกงและกัวลาลัมเปอร์ที่เปิดให้บริการตลอด
    24 ชั่วโมง

2.  การจำหน่ายในประเทศ บริษัทมีเจ้าหน้าที่การตลาดจำนวน 16 คน
    ซึ่งเป็นสำนักงานที่ติดต่อกับลูกค้าโดยตรงทั้งในประเทศและต่างประเทศ

3.  การจำหน่ายแบบออนไลน์โดยใช้อินเตอร์เน็ตเป็นช่องทางในการจองห้องพักได้โดยตรง
    สามารถเพิ่มโอกาสทางธุรกิจให้กับโรงแรมเป็นอย่างมาก
    ซึ่งโรงแรมได้พัฒนาปรับปรุงให้เว็บไซต์สามารถเข้าถึงได้รวดเร็วและง่ายขึ้น

สาระสำคัญของสัญญาการตลาดและการส่งเสริมการขายที่บริษัทได้ทำกับบริษัท แชงกรี-ลา
อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) มีผลใช้บังคับตั้งแต่วันที่ 1 เดือนมีนาคม
พ.ศ. 2529 และอาจถูกยกเลิกได้โดยการตกลงร่วมกันของคู่สัญญาทั้งสองฝ่าย มีสาระสำคัญดังนี้

1.  ค่าใช้จ่ายต่างๆ

    1.  ค่าใช้จ่ายรวม

บริษัทฯตกลงที่จะปันส่วนค่าใช้จ่ายที่เกิดขึ้นจากการส่งเสริมการขายและการตลาดตามอัตราส่วนที่เห็นว่าเหมาะสมและถูกต้องโดยจะตกลงกันเป็นปีๆ
ไป แต่ทั้งนี้ยอดค่าใช้จ่ายทั้งหมดในตอนแรกต้อง ไม่เกิน 150,000 ดอลลาร์สหรัฐต่อปี และบริษัท
แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) จะเรียกเก็บทุกๆ สิ้นเดือน

2.  ค่าใช้จ่ายอื่นๆ

นอกจากค่าใช้จ่ายที่กล่าวไว้ในข้อ 2.1 แล้ว
โรงแรมต้องรับผิดชอบค่าใช้จ่ายโดยตรงในการดำเนินการที่เกิดขึ้นจากการขอร้องโดยตรงจากทางโรงแรม
นอกจากนี้ยังมีค่าใช้จ่ายอื่นๆที่โรงแรมต้องรับผิดชอบ เช่น

  -
  การตีพิมพ์เอกสารการส่งเสริมการขายของโรงแรมนี้ในประเทศไทยและสถานที่น่าสนใจของประเทศไทยเป็นการพิเศษเฉพาะ

-   โทรศัพท์ทางไกลถึงโรงแรมเพื่อการดำเนินธุรกิจ

  - ค่าใช้จ่ายในการส่งจดหมายทางไปรษณีย์โดยตรง

2-3-10

  -
  ค่าภาษีศุลกากรและค่าธรรมเนียมการผ่านด่านศุลกากรและค่าไปรษณียากรสำหรับเอกสารการส่งเสริมการขายของโรงแรม

  - การแสดงมหกรรมสินค้า (ร้านจัดแสดงและแผงร้าน)

  - ค่าใช้จ่ายอื่นๆ ที่เกี่ยวข้องโดยตรงกับโรงแรมซึ่งนอกเหนือจากที่ระบุไว้

- จำนวนของลูกค้า

จำนวนลูกค้าของบริษัทแบ่งตามภูมิศาสตร์ มีสัดส่วนดังนี้

(หน่วย : ร้อยละ)

  --------------------------- -------------- --------------- -------------
  กลุ่มลูกค้า                     2550           2549            2548

  เอเชีย                       27.2           31.7            32.9

  ญี่ปุ่น                         9.4            13.1            14.2

  ยุโรป                        38.1           31.4            26.5

  สหรัฐอเมริกา / แคนาดา         14.0           13.9            17.0

  อื่นๆ                         11.3           9.9             9.4

  รวม                         100.0          100.0           100.0
  --------------------------- -------------- --------------- -------------

การขายให้ลูกค้ารายใดรายหนึ่งจนถึง อัตราร้อยละ 30 ในระยะเวลา 3 ปี ติดต่อกัน : ไม่มี

- สิทธิหรือข้อจำกัดในการประกอบธุรกิจ

บริษัทได้ทำสัญญาการดำเนินงานกับบริษัท แชงกรี-ลา อินเตอร์เนชั่นแนล โฮเต็ล แมนเนจเม้นท์ บีวี
(ฮอลแลนด์) สัญญานี้มีอายุ 20 ปี เริ่มตั้งแต่วันที่ 1 เดือนมกราคม พ.ศ. 2533
ถ้าพ้นระยะเวลายี่สิบปีไปแล้วสามารถต่อสัญญาได้อีก 10 ปี โดยบริษัทฯ
ต้องแจ้งเป็นลายลักษณ์อักษรไม่น้อยกว่า 4 เดือนก่อนวันหมดอายุสัญญา
จากผลของสัญญานี้ทำให้บริษัทได้สิทธิในการใช้เครื่องหมายทางการค้า
ความรู้ทางเทคนิคและสิทธิอื่นๆ ที่มีอยู่ของ Shangri-La System บริษัทจ่ายค่าสิทธิให้แก่บริษัท
แชงกรี-ลา อินเตอร์เนชั่นแนล โฮเต็ล แมนเนจ-เม้นท์ บีวี (ฮอลแลนด์) ดังนี้

1. ค่าธรรมเนียมรายปี ปีละ 275,000 เหรียญสหรัฐ

2. ค่าธรรมเนียมเพิ่มเติม (แล้วแต่จำนวนใดจะสูงกว่า)

2.1 400,000 เหรียญสหรัฐต่อปี หรือ

2.2 2.75 % ของยอดรายได้รวมจากการดำเนินงานต่อปี